ՀԱՅՏԱՐԱՐՈՒԹՅՈՒՆ
Պետական վերահսկողական ծառայությունը հայտարարում է մրցույթ՝ քաղաքացիական ծառայության  ժամանակավոր թափուր պաշտոնն զբաղեցնելու մասին
Հայաստանի Հանրապետության պետական վերահսկողական ծառայությունը հայտարարում է մրցույթ՝ Պետական վերահսկողական ծառայության իրավաբանական բաժնի գլխավոր մասնագետի (ծածկագիր՝ 05-3.1-5) քաղաքացիական ծառայության ժամանակավոր թափուր պաշտոնն զբաղեցնելու համար:
Հիմնական գործառույթները՝ 
1) իրականացնում է Ծառայության իրավասությանը վերապահված բնագավառներում օրեսդրական դաշտի կատարելագործման և բարեփոխման աշխատանքները. 
2) իրականացնում է Ծառայության իրավական ակտերի նախագծերի պատրաստման, քննարկման և իրավաստեղծ մարմիններին ներկայացնելու գործընթացը. 
3) Բաժնի պետի հանձնարարությամբ խորհրդատվություն է տրամադրում և մեթոդական օգնություն ցուցաբերում Ծառայության կառուցվածքային ստորաբաժանումների կողմից օրենքների և այլ իրավական ակտերի պահանջները պատշաճ կատարելու նպատակով, պարզաբանում և մեկնաբանում է Հայաստանի Հանրապետության իրավական ակտերը. 
4) Բաժնի պետի հանձնարարությամբ օրենքների և այլ իրավական ակտերի վերաբերյալ ներկայացնում է առաջարկություններ և դիտողություններ, կազմում իրավական-փորձագիտական եզրակացություններ՝ Հայաստանի Հանրապետության օրենսդրությանը համապատասխանության վերաբերյալ.
 5) Բաժնի պետին առաջարկություններ և դիտողություններ է ներկայացնում այլ մարմիններից Ծառայության համաձայնեցմանը ներկայացված Հայաստանի Հանրապետության օրենքների, Հայաստանի Հանրապետության կառավարության որոշումների և Հայաստանի Հանրապետության վարչապետի որոշումների նախագծերի վերաբերյալ. 
6) իրականացնում է Ծառայության կողմից կնքվող միջազգային համաձայնագրերի և պայմանագրերի նախագծերի իրավական ձևակերպման աշխատանքները. 
7) իրականացնում է օրենքով սահմանված կարգով Բաժնի կողմից վարչական վարույթի իրականացմանն ուղղված աշխատանքները. 
8) դատական ատյաններում ներկայացնում է Ծառայության շահերը, իրականացնում է հայցադիմումների և այլ փաստաթղթերի կազմման աշխատանքները. 
9) իրականացնում է պետական, տարածքային կառավարման և տեղական ինքնակառավարման մարմինների իրավական ապահովում իրականացնող ստորաբաժանումների հետ համագործակցության աշխատանքները. 
10) մասնակցում է միջազգային կազմակերպությունների ու օտարերկրյա պետությունների հետ կազմակերպվող սեմինարներին, խորհրդաժողովներին և այլ միջոցառումներին. 
11) իրականացնում է քաղաքացիների նամակների (դիմումների, բողոքների) քննարկում և ուսումնասիրում է դրանցում բարձրացված հարցերը. 
12) Բաժնի պետի հանձնարարությամբ նախապատրաստում է Բաժնի առջև դրված գործառույթներից և խնդիրներից բխող իրավական ակտերի նախագծեր, առաջարկություններ, եզրակացություններ, այլ փաստաթղթեր, ինչպես նաև դրանց վերաբերյալ մեթոդական պարզաբանումներ և ուղեցույցներ. 
13) Բաժնի պետի հանձնարարությամբ մասնակցում է Բաժնի աշխատանքային ծրագրերի մշակման աշխատանքներին. 
14) իր լիազորությունների շրջանակներում, ինչպես նաև Բաժնի պետի հանձնարարությամբ նախապատրաստում է առաջարկություններ, տեղեկանքներ, հաշվետվություններ, զեկուցագրեր և այլ գրություններ.
15) Բաժնի պետին, ըստ անհրաժեշտության, ներկայացնում է զեկուցագրեր՝ համապատասխան մարմիններում իր կողմից սպասարկվող ոլորտին առնչվող աշխատանքների վիճակի մասին. 
16) իրականացնում է սույն պաշտոնի անձնագրով սահմանված այլ լիազորություններ: Բաժնի գլխավոր մասնագետն ունի Օրենքով, այլ իրավական ակտերով նախատեսված այլ իրավունքներ (սոցիալական երաշխիքներ) և կրում է այդ ակտերով նախատեսված այլ պարտականություններ (սահմանափակումներ):
Նշված ժամանակավոր թափուր պաշտոնը զբաղեցնելու համար նաև պահանջվում է` 
-իրավագիտություն մասնագիտությամբ բարձրագույն կրթություն, քաղաքացիական ծառայության պաշտոններում կամ համայնքային ծառայության պաշտոններում առնվազն մեկ տարվա ստաժ, կամ վերջին հինգ տարվա ընթացքում քաղաքական կամ հայեցողական, բացառությամբ Հայաստանի Հանրապետության համայնքների ղեկավարների տեղակալների, խորհրդականների, մամուլի քարտուղարների, օգնականների և ռեֆերենտների պաշտոնների, կամ քաղաքացիական պաշտոններում առնվազն մեկ տարվա աշխատանքային ստաժ, կամ առնվազն երկու տարվա մասնագիտական աշխատանքային ստաժ, կամ մինչև 2020 թվականի հունվարի 1-ը պետական կառավարման ոլորտի առնվազն մեկ տարվա աշխատանքային ստաժ. 

-Հայաստանի Հանրապետության Սահմանադրության, Հայաստանի Հանրապետության քաղաքացիական, Հայաստանի Հանրապետության աշխատանքային օրենսգրքի, «Պետական վերահսկողական ծառայության մասին», «Հանրային ծառայության մասին»,  «Քաղաքացիական ծառայության մասին», « Նորմատիվ իրավական ակտերի մասին», «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության օրենքների, Հայաստանի Հանրապետության վարչապետի 2018 թվականի հունիսիի 11-ի «Հայաստանի Հանրապետության պետական վերահսկողական ծառայության  կանոնադրությունը հաստատելու մասին» թիվ 696-Լ որոշման և իր լիազորությունների հետ կապված իրավական այլ ակտերի անհրաժեշտ իմացություն, ինչպես նաև տրամաբանելու, տարբեր իրավիճակներում կողմնորոշվելու ունակություն. 
- համակարգչով և ժամանակակից այլ տեխնիկական միջոցներով աշխատելու ունակություն. 
-տիրապետում անհրաժեշտ (պարտադիր) կառավարչական հմտությունների և ունակությունների, ինչպես նաև պաշտոնի անձնագրով նախատեսված գործառույթներից բխող կառավարչական հմտությունների և ունակությունների:
 Ժամանակավոր թափուր պաշտոնը զբաղեցնելու ժամկետը սահմանվում է մինչև նշված թափուր պաշտոնը մրցույթի արդյունքում հաղթող ճանաչված մասնակցի կողմից զբաղեցնելը: 
 Դիմումների ընդունման վերջին ժամկետն է` 2021 թվականի  հուլիսի 30-ը:
 Աշխատավարձի չափը՝ 175,932 ( հարյուր յոթանասունհինգ հազար ինը հարյուր երեսուներկու) ՀՀ դրամ: 
[bookmark: _GoBack] Աշխատանքի վայրը՝ ք.Երևան, Մաշտոցի 47, հեռ. 010-31-31-87, էլ. փոստ՝ hr@supervision.am
· Ընտրությունը կատարվում է ներկայացված փաստաթղթերի հիման վրա:
Դիմող ՀՀ քաղաքացիները պետք է ներկայացնեն հետևյալ փաստաթղթերը՝ 
 դիմում գլխավոր քարտուղարի անունով (դիմումի ձևը կցվում է),
 տվյալ պաշտոնն զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի՝ դիպլոմի /ների/, վկայականի /ների/, աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճեները բնօրինակների հետ միասին,
-արական սեռի անձինք՝ նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները՝ բնօրինակի հետ միասին, կամ համապատասխան տեղեկանք, 
 մեկ լուսանկար 3*4 սմ չափսի,
 անձնագրի կամ նույնականացման քարտի պատճենը,
· ինքնակենսագրական (CV): 
ՀՀ քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով:
 Փաստաթղթերն ընդունվում են ամեն օր` ժամը 9.30-ից մինչև 12.30-ը, բացի շաբաթ և կիրակի օրերից: 














Հայաստանի Հանրապետության պետական վերահսկողական
 ծառայության գլխավոր քարտուղարի  պաշտոնակատար 
տիկին Անի Բաղդասարյանին
 ---------------------------------------------------------------------------- -ից 
                                                            դիմողի անունը, հայրանունը, ազգանունը
 ---------------------------------------------------------------------------------
__________________________________________________________________
                                                                        դիմողի անձնագրի տվյալները, հասցեն, հեռախոսահամարը 
 
ԴԻՄՈՒՄ
Ծանոթանալով Հայաստանի Հանրապետության պետական վերահսկողական ծառայության կողմից հրապարակված հայտարարությանը՝ խնդրում եմ Ձեզ ժամկետային աշխատանքային պայմանագրով նշանակել ինձ Հայաստանի Հանրապետության պետական վերահսկողական ծառայության______________________________________________________________________________
Ժամանակավոր թափուր պաշտոնի անվանումը, ծածկագիրը
 _______________________________________________________ ժամանակավոր թափուր պաշտոնում: 
	Հայտնում եմ, որ. 
1. Համակարգչային և ժամանակակից այլ տեխնիկական միջոցներով աշխատելու ունակություն ____________________
            ունեմ, չունեմ 
2. Տիրապետումեմ համակարգչային ծրագրերին ___________________________________________                                                                                  	                                              				Վինդոուզ, Վոռդ, Էքսել, Աքսես և այլն
3. Դատական կարգով անգործունակ կամ սահմանափակ գործունակ ____________________________ 
                                                                                                                                 ճանաչված եմ, ճանաչված չեմ 
4. ՀՀ կառավարության որոշմամբ հաստատված հիվանդությունների ցանկում ընդգրկված հիվանդություններից որևէ մեկով  ____________________________________________________________ 
                                                            տառապում եմ, չեմ տառապում 
5. Այլ վճարովի աշխատանք (բացի գիտական, մանկավարժական, ստեղծագործական և ընտրական հանձնաժողովի անդամի կարգավիճակից բխող աշխատանքից) ________________________________
                                                                                                                           իրականացնում եմ, չեմ իրականացնում
6. Անձամբ ձեռնարկատիրական գործունեությամբ  __________________________________________ 
                                        զբաղվում եմ, չեմ զբաղվում 
7. Անմիջական ենթակայության կամ վերահսկողության տակ մերձավոր ազգակցական կամ խնամիական կապերի (ծնող, ամուսին, զավակ, եղբայր, քույր, ամուսնու ծնող) մեջ __________________________________________________________________________________________
                                                            գտնվում եմ, չեմ գտնվում 
Նախազգուշացված եմ՝ կեղծ տվյալներ և փաստաթղթեր ներկայացնելու համար, ժամանակավոր թափուր պաշտոնում նշանակվելու դեպքում զբաղեցրած պաշտոնից ազատվելու և սահմանված կարգով պատասխանատվության ենթարկվելու մասին: 

Դիմող՝ _________________ ________________________________
 	         ստորագրություն                           անուն, ազգանուն

 « _ _ » -------------2021թ
